CELEX: 32007R1263
Language: lv
Date: 2007-10-26 00:00:00
Title: Komisijas Regula (EK) Nr. 1263/2007 ( 2007. gada 26. oktobris ), ar ko groza Regulu (EK) Nr. 290/2007 attiecībā uz Padomes Regulas (EK) Nr. 318/2006 29. pantā minētajām vajadzīgajām piegādēm rafinēšanas nozarē

27.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 283/15
            
         
      KOMISIJAS REGULA (EK) Nr. 1263/2007
   (2007. gada 26. oktobris),
   ar ko groza Regulu (EK) Nr. 290/2007 attiecībā uz Padomes Regulas (EK) Nr. 318/2006 29. pantā minētajām vajadzīgajām piegādēm rafinēšanas nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (1) un jo īpaši tās 40. panta 2. punkta d) apakšpunktu,
   tā kā:
   
               (1)
            
            
               Komisijas 2007. gada 16. marta Regulā (EK) Nr. 290/2007, ar ko 2007./2008. tirdzniecības gadam nosaka Padomes Regulas (EK) Nr. 318/2006 19. pantā minēto procentuālo daļu (2), minētajam tirdzniecības gadam no tirgus izņemamā procentuālā daļa noteikta 13,5 % apmērā.
            
         
               (2)
            
            
               Ar Regulas (EK) Nr. 290/2007 2. panta 1. punktu tika grozītas Regulas (EK) Nr. 318/2006 29. panta 1. un 2. punktā minētās cukura rafinēšanas nozarei vajadzīgās ierastās piegādes, kuras samazina par procentuālo daļu, kas ir vienāda ar izņemamo procentuālo daļu saskaņā ar 19. panta 1. punkta otro daļu Regulā (EK) Nr. 318/2006 tās redakcijā, kas ir spēkā Regulas (EK) Nr. 290/2007 pieņemšanas dienā. Saskaņā ar 19. panta noteikumiem Regulā (EK) Nr. 318/2006, kurā grozījumi ir izdarīti ar Padomes Regulu (EK) Nr. 1260/2007 (3), minēto piegāžu apjomi nav jāgroza ar izņemamo procentuālo daļu, kas tika piemērota kvotas cukura un izoglikozes ražošanai. Tāpēc ir jāsvītro minēto piegāžu apjomu samazinājums.
            
         
               (3)
            
            
               Tādēļ attiecīgi jāgroza Regula (EK) Nr. 290/2007.
            
         
               (4)
            
            
               Šajā regulā paredzētie pasākumi ir saskaņā ar Cukura pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Svītro Regulas (EK) Nr. 290/2007 2. pantu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 26. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 58, 28.2.2006., 1. lpp. Regulā jaunākie grozījumi izdarīti ar Regulu (EK) Nr. 1182/2007 (OV L 273, 17.10.2007., 1. lpp.).
   
      (2)  OV L 78, 17.3.2007., 20. lpp.
   
      (3)  Skatīt šā Oficiālā Vēstneša 1. lpp.